ΓΡΑΠΤΗ ΕΡΩΤΗΣΗ E-3504/01

υποβολή: Camilo Nogueira Romn (Verts/ALE) προς την Επιτροπή

(8 Ιανουαρίου 2002)

Θέμα: Δηλώσεις της αρμόδιας για τον προϋπολογισμό Επιτρόπου σχετικά με το ύψος των δημοσιονομικών πόρων της Ένωσης μετά το 2007 και το μέλλον των διαρθρωτικών ταμείων για τις σημερινές περιφέρειες του Στόχου 1

Η αρμόδια για τον προϋπολογισμό Επίτροπος, κα. Michaele Schreyer, σε δηλώσεις στον ισπανικό Τύπο, ανέφερε ότι είναι πολύ νωρίς για να γίνουν προβλέψεις σχετικά με τη μελλοντική οικονομική κατάσταση της Ανδαλουσίας, ώστε ναποστηρίξει τη θέση της τη στιγμή που θα καθοριστούν οι πιστώσεις για τις σημερινές περιφέρειες του Στόχου 1, μεταξύ των οποίων συγκαταλέγεται η Γαλικία, περιφέρεια του συντάκτη της ερώτησης. Ωστόσο, η Επίτροπος δεν εκφράζει την ίδια επιφύλαξη σχετικά με τον καθορισμό των ορίων εντός των οποίων θα κυμαίνεται ο κοινοτικός προϋπολογισμός τα επόμενα έτη, δηλώνοντας μάλιστα ότι, όσον αφορά το τέλος της τρέχουσας περιόδου προγραμματισμού που λήγει το 2006, θα μπορούσε να διαπιστωθεί σαφώς ότι, ακόμη

και μετά τη διεύρυνση, ο προϋπολογισμός θα είναι χαμηλότερος από το ανώτατο όριο του 1,27 % του ΑΕΠ της ΕΕ. Ποια είναι τελικά η σημασία των δηλώσεων της Επιτρόπου· Πώς μπορεί να προβαίνει σε παρόμοιες δηλώσεις όταν η θητεία της λήγει με το τέλος της τρέχουσας νομοθετικής περιόδου το 2004· Γιατί εκφράζεται με τόση προσοχή σχετικά με τον καθορισμό των διαρθρωτικών ταμείων για το τέλος της τρέχουσας περιόδου προγραμματισμού, ενώ αντίθετα με τόση αποφασιστικότητα σχετικά με το ύψος του προϋπολογισμού της Ένωσης που αποτελεί ακόμη αντικείμενο συζήτησης από το κοινωνικό σύνολο και τα ευρωπαϊκά όργανα και το οποίο, οπωσδήποτε, θα πρέπει να αυξηθεί ώστε να διασφαλιστεί η ίδια η ύπαρξη της πολιτικής και κοινωνικής Ευρώπης·

Απάντηση του κ. Barnier εξ ονόματος της Επιτροπής

(28 Φεβρουαρίου 2002)

Στη συνέντευξή του στην ισπανική ημερήσια εφημερίδα El Pas, στις 30 Νοεμβρίου 2001, ο αρμόδιος Επίτροπος για τον Προϋπολογισμό αναφέρεται σε αποφάσεις που λήφθηκαν από τους αρχηγούς κρατών και κυβερνήσεων στο Ευρωπαϊκό Συμβούλιο στο Βερολίνο, στις 24 και 25 Μαρτίου 1999. Οι δημοσιονομικές προοπτικές που εγκρίθηκαν από το εν λόγω Συμβούλιο για την περίοδο 2000-2006 λαμβάνουνπόψη την πιθανότητα προσχώρησης έξι νέων κρατών μελών το 2002. Για το σκοπό αυτό, έχει δημιουργηθεί ειδική γραμμή προϋπολογισμού με ετήσιες πιστώσεις που θα αυξηθούν από 6,45 δισεκατομμύρια ευρώ το 2002 σε 16,78 δισεκατομμύρια ευρώ το 2006.

Το πρόσφατο Ευρωπαϊκό Συμβούλιο στο Laeken, στις 14 και 15 Δεκεμβρίου 2001, επιβεβαίωσε ότι δέκαποψήφιες χώρες μπορούν να προσχωρήσουν το 2004, εάν διατηρηθεί οφιστάμενος ρυθμός των διαπραγματεύσεων και των μεταρρυθμίσεων στις χώρες αυτές. Στις 30 Ιανουαρίου 2002, η Επιτροπή ενέκρινε δημοσιονομικό πλαίσιο για τη διεύρυνση το οποίο θα βρίσκεται εντός των ανώτατων ορίων που ορίστηκαν στο Βερολίνο για τα νέα κράτη μέλη έως το 2006.

Οφιστάμενος κοινοτικός προϋπολογισμός που περιλαμβάνει την ειδική γραμμή για τα νέα κράτη μέλη δενπερβαίνει το ανώτατο όριο του 1,27 % του κοινοτικού ακαθάριστου εγχώριου προϊόντος, σύμφωνα με τις διατάξεις που θεσπίστηκαν στο Βερολίνο.

Η πρόταση της Επιτροπής για τις δημοσιονομικές προοπτικές μετά το 2006 θαποβληθεί έγκαιρα ώστε να ληφθούν οι απαραίτητες αποφάσεις πριν τη λήξη της παρούσας δημοσιονομικής προοπτικής.